**PAKALPOJUMA līgums**

**Par Ēkas Stacijas ielā 13, Jelgavā pārbūves būvuzraudzību**

Jelgavā 2019.gada 28. februārī

**Jelgavas pilsētas dome,** reģistrācijas Nr. 90000042516, juridiskā adrese Lielā iela 11, Jelgava, LV-3001, Jelgavas pašvaldības izpilddirektores Irēnas Škutānes personā, kura rīkojas saskaņā ar Jelgavas pilsētas pašvaldības nolikumu (turpmāk – Pasūtītājs ), no vienas puses, un

SIA “RS Būvnieks”, reģistrācijas Nr. 43603030500, juridiskā adrese: Zirgu iela 12-65, Jelgava, LV-3001, valdes locekļa Raivo Soka personā, kurš rīkojas saskaņā ar statūtu pamatu (turpmāk – Izpildītājs ), no otras puses, abi kopā turpmāk tekstā - Līdzēji,

saskaņā ar iepirkuma “Būvprojekta “Ēkas Stacijas ielā 13, Jelgavā pārbūve” būvuzraudzība”, identifikācijas Nr. JPD 2018/141/AK, (turpmāk – Iepirkums) rezultātiem un nodrošinot Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās projektu iesniegumu atlases kārtas ietvaros līdzfinansētā projekta “Sabiedrībā balstītu sociālo pakalpojumu infrastruktūras izveide Jelgavā” (turpmāk – Projekts) īstenošanu, noslēdz šādu līgumu (turpmāk – Līgums):

1. **LĪGUMA PRIEKŠMETS**
   1. Pasūtītājs pasūta un Izpildītājs apņemas veikt ē**kas Stacijas ielā 13, Jelgavā,** (turpmāk – Objekts) **pārbūves būvdarbu būvuzraudzību** (turpmāk – Būvuzraudzība).
   2. Izpildītājs Būvuzraudzību veic saskaņā ar Tehnisko specifikāciju (1.pielikums), Izpildītāja iesniegto Tehnisko piedāvājumu Iepirkumam (2.pielikums), Būvprojektu “Ēkas pārbūve Stacijas ielā 13, Jelgavā” (turpmāk – Būvprojekts), šo Līgumu, Latvijas Republikas normatīvajiem aktiem un būvdarbu līgumu.
2. **LĪGUMA KOPĒJĀ SUMMA UN MAKSĀŠANAS KĀRTĪBA**
   1. Līgumcena ir **18 100.00** *euro* (*astoņpadsmit tūkstoši viens simts euro un 00 centi*) bez pievienotās vērtības nodokļa (turpmāk PVN). PVN 21% (*divdesmit viens procents*) ir **3 801.00** *euro* (*trīs tūkstoši astoņi simti viens euro un 00 centi*). Līgumcenas un PVN summa ir **21 901.00** *euro* (*divdesmit viens tūkstotis deviņi simti viens euro un 00 centi*) (turpmāk - Līguma kopējā summa).
   2. Samaksa par Būvuzraudzību tiek veikta šādā kārtībā:
      1. par katru kalendāro mēnesi proporcionāli būvdarbu izpildei, ņemot vērā procentuālo izcenojuma aprēķinu no Būvuzraudzības un būvniecības izmaksām, ieturot no katra maksājuma 10 % (desmit procenti);
      2. gala maksājums par Būvuzraudzību – pēc Objekta pieņemšanas ekspluatācijā.
   3. Visi maksājumi tiek veikti ar naudas pārskaitījumu 15 (piecpadsmit) darba dienu laikā no dienas, kad Pasūtītāja projekta vadītājs, kas atbildīgs par būvniecības procesa norisi no Pasūtītāja puses (turpmāk – Projektu vadītājs) ir saņēmis maksājuma dokumentus – Būvuzraudzības pieņemšanas-nodošanas aktu un rēķinu.
3. **TERMIŅI**

3.1. Būvuzraudzība Izpildītājam jāveic saskaņā ar LR Ministru kabineta 19.08.2014. noteikumos Nr.500 „Vispārīgie būvnoteikumi” noteiktajiem būvuzrauga pienākumiem un tiesībām līdz Objekta pieņemšanai ekspluatācijā. Plānotais būvdarbu izpildes termiņš ir **18** (astoņpadsmit) **mēneši no būvdarbu līguma noslēgšanas dienas**, tai skaitā nodošana ekspluatācijā, neietverot būvdarbu pārtraukumu

3.2. Izpildītājam Būvuzraudzību jāturpina veikt būvdarbu garantijas laikā, kas ir **84** (*astoņdesmit četri*) **mēneši** no Objekta pieņemšanas ekspluatācijā dienas.

3.3. Būvuzraudzība uzskatāma par pabeigtu līdz ar būvdarbu garantijas laika beigām.

1. **IZPILDĪTĀJA SPECIĀLISTI UN APAKŠUZŅĒMĒJI**
   1. Būvuzraudzības veikšanai Izpildītājs iesaista savā piedāvājumā Iepirkumam norādītos speciālistus un apakšuzņēmējus.
   2. Speciālistiem, kuri veiks Būvuzraudzību Objektā, pirms darba uzsākšanas jāparaksta saistību rakstu/us saskaņā ar normatīvajiem aktiem.
   3. .

Ja atsevišķi Būvuzraudzības darbi nodoti izpildei Izpildītāja iesniegtajā Tehniskajā piedāvājumā Iepirkumam norādītajiem speciālistiem un apakšuzņēmējiem, Izpildītājs ir atbildīgs par šo darbu izpildes atbilstību Līguma nosacījumiem un normatīvo aktu prasībām.

* 1. Pēc Līguma noslēgšanas 5 (piecu) darba dienu laikā, bet ne vēlāk kā uzsākot Būvuzraudzību, Izpildītājs iesniedz Pasūtītājam Līguma izpildē iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Sarakstā norāda arī apakšuzņēmēju apakšuzņēmējus.
  2. Līguma izpildes laikā Izpildītājs paziņo Pasūtītājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē, vismaz 2 (divas) darba dienas pirms Izpildītājs iesaista Līguma izpildē jaunu apakšuzņēmēju vai nomaina Objektā strādājošu apakšuzņēmēju (šis nosacījums attiecināms arī uz apakšuzņēmēju apakšuzņēmējiem).
  3. Izpildītājs nav tiesīgs bez saskaņošanas ar Pasūtītāju veikt iesniegtajā piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos, ja piedāvātais personāls atbilst Iepirkuma dokumentos personālam izvirzītajām prasībām.
  4. Pasūtītājs nepiekrīt piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:
     1. Izpildītāja piedāvātais personāls vai apakšuzņēmējs neatbilst tām Iepirkuma dokumentos noteiktajām prasībām, kas attiecas uz Izpildītāja personālu vai apakšuzņēmēju;
     2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42.panta pirmajā daļā minētajiem pretendentu izslēgšanas nosacījumiem;
     3. piedāvātais apakšuzņēmējs, kura sniedzamo pakalpojumu vērtība ir vismaz 10% (desmit procenti) no Līgumcenas, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
     4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
  5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62.panta piekto daļu.
  6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 2 (divu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.

1. **PUŠU SADARBĪBA UN SAISTĪBAS**
   1. Par apstākļiem, kas var ietekmēt Būvuzraudzības kvalitāti vai termiņus, Izpildītājam nekavējoties, bet ne vēlāk kā 2 (divu) darba dienu laikā no dienas, kad tas uzzināja vai tam vajadzēja uzzināt, brīdina Pasūtītāja Projektu vadītāju un ne vēlāk kā 5 (piecu) darba dienu laikā iesniedz ietekmes novērtējumu.
   2. Izpildītājs veic visas iespējamās darbības, kā arī sadarbojas ar Projektu vadītāju, lai samazinātu zaudējumus vai izvairītos no sekām, ko var radīt ietekmes novērtējumā minētie apstākļi.
   3. Līgumā paredzētie visa veida paziņojumi, rīkojumi, apstiprinājumi, apliecinājumi, saskaņojumi un lēmumi jāizdod rakstiski. Dokumentu apritei un savstarpējai saziņai tiek izmantots elektroniskais pasts: Izpildītāja e-pasta adrese*:* [raivo.soks@inbox.lv](mailto:raivo.soks@inbox.lv) un Pasūtītāja e-pasta adrese: [krista.vula@dome.jelgava.lv](mailto:krista.vula@dome.jelgava.lv).
   4. Izpildītājs un tā darbinieki sniedz informāciju masu saziņas līdzekļiem, iepriekš saskaņojot to ar Pasūtītāju.
   5. Pasūtītājs atbild uz Izpildītāja iesniegtajiem dokumentiem, tai skaitā maksājuma dokumentiem, cik ātri vien iespējams, bet ne vēlāk kā 5 (piecu) darba dienu laikā pēc dokumentu saņemšanas.
   6. Ja Projektu vadītājs konstatē, ka Būvuzraudzība netiek veikta atbilstoši Līgumam, Projektu vadītājs sagatavo aktu, ko nosūta Izpildītājam uz Līguma 5.3.apakšpunktā norādīto e-pasta adresi.
   7. Pasūtītājs 5 (piecu) darba dienu laikā pēc būvdarbu līguma noslēgšanas iesniedz Izpildītājam būvdarbu līguma kopiju.
   8. Izpildītājs 3 (trīs) darba dienu laikā no Līguma parakstīšanas dienas iesniedz Pasūtītājam:
      1. dokumentus, kas nepieciešami būvdarbu uzsākšanas nosacījumu izpildē, kuri norādīti būvatļaujā;
      2. būvuzraugu profesionālās civiltiesiskās atbildības apdrošināšanas līgumu atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka apdrošināšanas līgums ir spēkā (savlaicīgi, pirms esošās polises termiņa beigām tiek pagarināts) visā būvdarbu izpildes un garantijas laikā.
2. **LĪGUMSODS**
   1. Izpildītājam ir tiesības prasīt līgumsodu, ja Pasūtītājs kavē maksājumus par Būvuzraudzību 0.1% apmērā no termiņā nesamaksātās summas par katru nokavējuma dienu, bet kopsummā ne vairāk kā 10% no laikā nesamaksātās summas.
   2. Pasūtītājam ir tiesības prasīt līgumsodu 50.00 *euro* (piecdesmit *euro*, 00 *centi*) par katru Projektu vadītāja konstatēto gadījumu, kad Izpildītājs nav veicis Līgumā noteiktās saistības
   3. Visus Līgumā minētos un aprēķinātos līgumsodus Līdzēji samaksā viens otram 10 (desmit) darba dienu laikā no rēķina saņemšanas dienas, Pasūtītājam ir tiesības ieskaita kārtībā samazināt maksājamo naudas summu Izpildītājam aprēķinātā līgumsoda apmērā.
3. **LĪGUMA GROZĪŠANA UN IZBEIGŠANA**
   1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
   2. Lemjot par Līguma grozījumu veikšanu, jāievēro Publisko iepirkumu likuma 61.panta nosacījumi.
   3. Līguma grozījumi ir pieļaujami, ja tie nemaina Līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
      1. grozījumi ir nebūtiski;
      2. grozījumi ir būtiski un tiek veikti saistībā ar to, ka Pasūtītājam ir nepieciešami papildus pakalpojumi vai piegādes, kas nebija iekļauti sākotnējā Iepirkumā un piegādātāja maiņa radītu būtisku izmaksu pieaugumu;
      3. grozījumi nepieciešami tādu iemeslu dēļ, kurus pasūtītājs iepriekš nevarēja paredzēt.
   4. Pasūtītājam ir tiesības vienpusēji atkāpties no Līguma un neapmaksāt Līguma 2.1. apakšpunktā noteikto Līguma kopējo summu, par to brīdinot Izpildītāju 5 (piecas) darba dienas iepriekš, ja Pasūtītājs konstatē, ka Izpildītājs veic Būvuzraudzību neatbilstoši Tehniskajai specifikācijai, Tehniskajam piedāvājumam Iepirkumam, Līguma nosacījumiem vai normatīvajiem aktiem un Izpildītājs pēc Pasūtītāja rakstiskas pretenzijas saņemšanas norādītajā termiņā, kas nav ilgāks par 10 (desmit) darba dienām, nav novērsis pretenzijā minētos trūkumus. Šajā gadījumā Izpildītājs 5 (piecu) darba dienu laikā samaksā Pasūtītājam vienreizēju līgumsodu 5 % (piecu procentu) apmērā no Līguma kopējās summas, un atlīdzina tādējādi Pasūtītājam nodarītos zaudējumus.
   5. Pasūtītājam, nosūtot Izpildītājam rakstisku paziņojumu, ir tiesības vienpusēji izbeigt Līgumu pirms termiņa Publisko iepirkumu likuma 64.panta pirmajā daļā noteiktajos gadījumos.
   6. Ja Līgums tiek izbeigts pirms Līguma 3.1. apakšpunktā noteiktā termiņa, Izpildītājam 10 (desmit) darba dienu laikā jāiesniedz visa Būvuzraudzības dokumentācija saskaņā ar Tehnisko specifikāciju un normatīvajiem aktiem.
4. **NEPĀRVARAMA VARA**
   1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
   2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.
   3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.
5. **STRĪDU RISINĀŠANA**

Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 10 (desmit) darba dienu laikā nespēs vienoties, strīds risināms Latvijas Republikas tiesā.

1. **PAPILDUS NOTEIKUMI**
   1. Līgums stājas spēkā pēc abu Līdzēju parakstīšanas un ir spēkā līdz pilnīgai saistību izpildei.
   2. Līguma izpildi Pasūtītāja vārdā organizē un kontrolē Jelgavas pilsētas pašvaldības administrācijas Attīstības un pilsētplānošanas pārvaldes Projektu vadības sektora projektu vadītāja Krista Vula, tālrunis: +371 63005547, mobilais tālrunis: +371 29340811, e-pasts: [krista.vula@dome.jelgava.lv](mailto:krista.vula@dome.jelgava.lv).
   3. Izpildītājs par pilnvaroto pārstāvi Līguma izpildes laikā nozīmē Valdes locekli Raivo Soku, tālrunis: 299507, mobilais tālrunis: 29279507, e-pasts: raivo.soks@inbox.lv.
   4. Izpildītājam ir pienākums nekavējoties brīdināt Pasūtītāju par gaidāmo reorganizāciju vai likvidāciju, kā arī nekavējoties informēt par izmaiņām rekvizītos, statusā, un, ja tiek ierosināta lieta par atzīšanu par maksātnespējīgu. Pasūtītājam ir pienākums nekavējoties informēt Izpildītāju par izmaiņām rekvizītos un pilnvarotās personas maiņu.
   5. Šis Līgums ir saistošs Līdzējiem, kā arī to tiesību un saistību pārņēmējiem. Izpildītāja aizstāšana ar citu izpildītāju ir pieļaujama, ja Izpildītāju (Iepirkumā izraudzīto pretendentu) aizstāj ar citu izpildītāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis izpildītājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta pirmajā daļā paredzētie izslēgšanas noteikumi.
   6. Izpildītājs ir informēts, ka Pasūtītājs ir ieviesis un darbojas saskaņā ar Kvalitātes pārvaldības sistēmas ISO standarta 9001, Vides pārvaldības sistēmas ISO standarta 14001 nosacījumiem, un Energopārvaldības sistēmas ISO 50001-2012 nosacījumiem nodrošinot kvalitatīvus pakalpojumus, sekmējot dabas resursu ilgtspējīgu izmantošanu, veicinot videi draudzīgu un modernu tehnoloģiju izmantošanu.
   7. Līgums sastādīts divos eksemplāros latviešu valodā, kuriem ir vienāds juridisks spēks, pa vienam Līguma eksemplāram uz 6 lapām katram Līdzējam.
   8. Līgumam ir 3 (trīs) pielikumi, kas ir Līguma neatņemama sastāvdaļa (pielikuma lapu skaits nav iekļauts Līguma 10.7.apakšpunktā norādītajā lapu skaitā):

1. pielikums “Tehniskā specifikācija” kopija uz 2 (*divām*) lapām;

2. pielikums “Tehniskais piedāvājums” kopija uz 13 (*trīspadsmit*) lapām;

3.pielikums Būvprojekts 10 (*desmit*)atsevišķos sējumos

1. **PUŠU REKVIZĪTI:**

|  |  |  |
| --- | --- | --- |
|  | Pasūtītājs | Izpildītājs |
|  | **Jelgavas pilsētas dome** | **SIA “RS Būvnieks”** |
| Reģistrācijas Nr. | 90000042516 | 43603030500 |
| Juridiskā adrese | Lielā iela 11, Jelgava, LV-3001 | Zirgu iela 12-65, Jelgava, LV-3001 |
| Bankas nosaukums | Valsts Kase | AS SEB Banka |
| Bankas kods | TRELLV22 | UNLALV2X |
| Bankas konta Nr. | LV10TREL980200605000B | LV30UNLA0050009982775 |

Pašvaldības izpilddirektore I. Škutāne Valdes loceklis R. Soks

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_